CELEX: 62017CN0233
Language: hr
Date: 2017-05-04 00:00:00
Title: Predmet C-233/17 P: Žalba koju je 4. svibnja 2017. podnio G. X. protiv rješenja Općeg suda (treće vijeće) od 3. ožujka 2017. u predmetu T-556/16, G. X. protiv Europske komisije

10.7.2017   
            
            
               HR
            
            
               Službeni list Europske unije
            
            
               C 221/12
            
         Žalba koju je 4. svibnja 2017. podnio G. X. protiv rješenja Općeg suda (treće vijeće) od 3. ožujka 2017. u predmetu T-556/16, G. X. protiv Europske komisije
   (Predmet C-233/17 P)
   (2017/C 221/16)
   Jezik postupka: engleski
   
      Stranke
   
   
      Žalitelj: G. X. (zastupnik: G.-M. Enache, odvjetnik)
   
      Druga stranka u postupku: Europska komisija
   
      Žalbeni zahtjev
   
   Žalitelj od Suda zahtijeva da:
   
               —
            
            
               ukine ožalbenu presudu i, slijedom navedenog, poništi spornu odluku tijela za imenovanje;
            
         
               —
            
            
               nadoknadi imovinsku i neimovinsku štetu koja je nastala zbog te odluke;
            
         
               —
            
            
               naloži Komisiji snošenje troškova.
            
         
      Žalbeni razlozi i glavni argumenti
   
   Žalitelj svojom žalbom od Suda zahtijeva da ukine rješenje Općeg suda od 3. ožujka 2017. u predmetu T-556/16, G. X. protiv Komisije kojim je odbijena njegova tužba za poništenje odluke povjerenstva za odabir općeg natječaja EPSO/AD/248/13 o neuvrštavanju žalitelja na rezervnu listu uspješnih kandidata na tom natječaju.
   U prilog osnovanosti žalbe, žalitelj ističe dva žalbena razloga:
   
               1.
            
            
               Nezakonitost obavijesti o natječaju, ispravka i temeljnih načela centra za procjenu kandidata.
               Žalitelj smatra da je obavijest o natječaju nezakonita jer ne daje objektivno opravdanje ni u pogledu suženog izbora drugog jezika (njemački, engleski ili francuski) s obzirom na interes službe ni u pogledu proporcionalnosti tog ograničenja s obzirom na stvarne potrebe službe.
               Kao drugo, žalitelj ističe nezakonitost, nepostojanje valjanosti i znanstvenog utemeljenja temeljnih načela centra za procjenu kandidata koja se primjenjuju na opće natječaje EPSO-a jer ne postoji ni temelj, ni dokaz ni mogućnost provjere temeljnih praksi koje koristi EPSO, a koje se zasnivaju na sljedećim načelima: (i) „prijašnje ponašanje najbolji je pokazatelj buduće izvedbe”, (ii) „simulirajući stvarne životne situacije iz područja rada, centri za procjenu kandidata najbolji su pokazatelj izvedbe u stvarnom životu”.
               Kao treće, žalitelj ističe nezakonitost ispravka koji je objavljen u okviru natječaja EPSO/AD/248/13.
            
         
               2.
            
            
               Postupovne nepravilnosti u centru za procjenu kandidata.
               Žalitelj ističe više navodnih postupovnih nepravilnosti u centru za procjenu kandidata u natječaju EPSO/AD/248/13.